stanford-oval/wikipedia huggingface dataset:
Niklas Andersson (jääkiekkoilija, 1995)
Ura

Andersson on Karhu-Kissojen kasvatti. Hän oli kaudella 2010–2011 C-nuorten I-divisioonassa joukkueensa paras pistemies ja maalintekijä tehoilla 23+23=46 ja C-nuorten SM-karsinnoissa Andersson voitti Karhu-Kissojen sisäisen syöttöpörssin sekä jakoi sisäisen pistepörssin voiton Iikka Kangasniemen kanssa tehoilla 2+8=10. Kaudella 2011–2012 hän voitti koko B-nuorten II-divisioonan runkosarjan piste- ja maalipörssin tehoilla 35+28=63. Andersson voitti myös kevään 2012 pudotuspelien pistepörssin ja jakoi maalipörssin voiton JHT:n ja Hermeksen yhdistelmäjoukkueen Otto Mildin kanssa tehoilla 6+4=10. Hän voitti kauden päätteeksi B-nuorten II-divisioonan pronssia. Andersson oli Karhu-Kissojen paras maalintekijä myös B-nuorten I-divisioonan karsinnoissa kymmenellä osumallaan. Hän pelasi ison osan kaudestaan myös seuran B2-nuorissa, joiden paras pistemies ja maalintekijä Andersson oli B2-nuorten SM-sarjan pudotuspeleissä tehoilla 7+6=13.
Kauden 2012–2013 Andersson pelasi Jokereiden B-nuorissa, jonka jälkeen hän siirtyi kaudeksi 2013–2014 Espoo Bluesiin. Andersson pelasi suurimman osan kaudestaan seuran kakkosjoukkueessa A-nuorten Mestistä, mutta myös osan Bluesin A-nuorten SM-liigajoukkueessa, jossa hän voitti kauden päätteeksi Suomenmestaruuden. Kauden 2014–2015 päätteeksi Andersson voitti A-nuorten SM-pronssia. Hän edusti Bluesin A-nuoria kauden aikana myös Junior Club World Cupissa, jossa Andersson oli joukkueen paras pistemies ja maalintekijä neljällä osumallaan.
16. helmikuuta 2016 Andersson teki loppukauden 2015–2016 kattavan sopimuksen Bluesin SM-liigajoukkueen kanssa, kun talousvaikeuksista kärsineen seuran oli jättänyt viimeisetkin runkopelaajat siirtotakarajaan mennessä. Andersson teki samana päivänä liigadebyyttinsä Saimaan Palloa vastaan. Hän sai ottelussa jääaikaa 10.11 minuuttia. Andersson myös istui sijaiskärsijänä Bluesin alivoiman ajan Samson Mahbodin saamasta 2+10-minuutin rangaistuksesta. Kaikkiaan hän pelasi SM-liigassa kauden aikana 11 runkosarjaottelua ilman tehopisteitä. Liigakauden jälkeen Andersson palasi Bluesin A-nuorten vahvuuteen. Hän voitti kauden päätteeksi A-nuorten SM-hopeaa.
Andersson siirtyi kaudeksi 2016–2017 vuoden mittaisella sopimuksella Mestis-joukkue Kiekko-Vantaaseen. Hänen tulokaskautensa sarjassa toi 38 runkosarjaottelussa tehot 5+4=9 ja 14 playoff-ottelussa tehot 1+3=4. Andersson voitti kauden päätteeksi Mestis-hopeaa.
Muuta

Andersson valmistui ylioppilaaksi Pohjois-Haagan yhteiskoulun lukiosta syksyllä 2014.
Ngozi Ebere

Ngozi Ebere (s. 5. elokuuta 1991) on nigerialainen jalkapalloilija. Hän on pelipaikaltaan puolustaja. Hän on pelannut Nigerian naisten maajoukkueessa vuosien 2015 ja 2019 MM-kilpailuissa.
Ebere on seuratasolla edustanut muun muassa ranskalaista Paris Saint-Germainia ja norjalaista Arna-Bjørnaria.
Navettalahti (Virrat)

| Navettalahti |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′50″N, 23°35′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vermasjärven valuma-alue (35.45)
Laskujoki:  uoma Vermasjärveen 
Järvinumero:  35.452.1.007
Mittaustietoja
Pinnankorkeus:  124,4 m  
Rantaviiva:  1,187 km  
Pinta-ala:  4,311 ha  
Saaria:  1 
 fiNavettalahti 
Navettalahti  on Pirkanmaalla Virroilla Luodespohjan kylän lähellä sijaitseva järvi.
Maantietoa

Järven pinta-ala on 4,3 hehtaaria, se on 400 metriä pitkä ja 250 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vermasjärven valuma-alueella (35.45), jonka Vermasjärven alueeseen (35.452) se kuuluu. Järven vedenpinnan korkeus on 124,4 metriä mpy.
Nigella carpatha

| Nigella carpatha> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Neidot Nigella
Laji::  carpatha
Kaksiosainen nimi
 Nigella carpatha  Strid 
Infobox OKNimi-testi OK: 
Nigella carpatha on leinikkikasvien heimoon ja neitojen sukuun kuuluva kasvilaji.
Nigella carpatha -kasvia tavataan eteläisellä Egeanmerellä sijaitsevilla Kreikalle kuuluvilla Kásoksen ja Kárpathoksen saarilla.
Kasvi on suojeltu Kreikan presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993).
Nesteraketti

Tyypillisen nestemäistä polttoainetta käyttävän raketin yksinkertaistettu kaavakuva. Hapetin ja polttoaine johdetaan eri säiliöistä polttokammioon, jossa palaminen tapahtuu, kun hapetin hapettaa polttoaineen. Palamistuotteen suihkuavat raketin suuttimesta pois, mikä työntää reaktiovoimalla rakettia eteenpäin.
Nesteraketti tarkoittaa rakettia, joka käyttää nestemäistä polttoainetta. Suurin osa avaruusraketeista käyttää ainakin joissain rakettivaiheissa nestemäistä polttoainetta. Yleensä nestemäiset hapetin ja polttoaine ovat eri säiliöissä, joista ne pumpataan palotilaan sopivasan paineeseen. Nestemäiset polttoaineet ovat kiinteitä tehokkaampia. Lisäksi nestemäistä polttoainetta käyttävää rakettia voidaan säädellä helpommin ajon aikana kuin kiinteäpolttoaineista rakettia, joissakin sovelluksissa raketti voidaan jopa sammuttaa ja käynnistää uudelleen.
Nestemäistä polttoainetta käyttävän raketin periaatteen ideoi ensimmäisenä venäläinen rakettiteoreetikko Konstantin Tsiolkovski vuonna 1903.
Ensimmäinen todella merkittävä, nykyaikaisen tyyppinen nesteraketti oli Wernher von Braunin johdolla kehitetty saksalainen A-4 eli V-2, joka oli ensimmäinen sodassa käytetty ballistinen ohjus.
1940- ja 1950-luvuilla sekä Yhdysvallat että Neuvostoliitto kehittelivät nestemäistä polttoainetta käytäviä ohjuksia saksalaisen sodanaikaisen V2-teknologian pohjalta.
Nesterakettien tyypit

Yksiajoainetta käyttävät
Hapetinta ja polttoainetta käyttävät
Kolmiajoainetta käyttävät, harvinaisia
Nestemäistä polttoainetta käytetään myös hybridiraketeissa, joissa toinen ajoaineen komponentti on joko kiinteä tai kaasumainen.
Navettasalmi (Virrat)

| Navettasalmi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°10′40″N, 23°57′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskujoki:  uoma Tarjanneveteen 
Järvinumero:  35.411.1.018
Mittaustietoja
Pinnankorkeus:  96,5 m  
Rantaviiva:  1,867 km  
Pinta-ala:  5,374 ha  
Saaria:  ei saaria 
 fiNavettasalmi 
Navettasalmi  on Pirkanmaalla Virroilla Siikaperän kylän lähellä sijaitseva järvi.
Maantietoa

Järven pinta-ala on 5,4 hehtaaria, se on 700 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 96,5 metriä mpy.
Norra Bantorget

Vapun viettoa Norra Bantorgetilla vuonna 1902.
Norra Bantorget on Tukholman Norrmalmilla sijaitseva aukio ja puisto. Sitä rajaavat Barnhusgatan, Vasagatan, Olof Palmes gata ja Östra Järnvägsgatan. Sen luoteiskulmasta alkaa Torsgatan ja koilliskulmasta Västmannagatan sekä Upplandsgatan. Tori on saanut nimensä sen laidalla sijainneesta väliaikaisesta asemarakennuksesta Norra Stationista, joka valmistui 1866 muutama vuosi ennen keskusrauratieasemaa. Norra Bantorget tunnetaan ennen kaikkea työväenliikkeen tukikohtana, sen kulmassa sijaitsee LO:n toimitalo ja lähellä on myös Tukholman työväentalo. Norra Bantorgetilla on myös monia työväenliikkeen historiaan liittyviä patsaita.
Kuvia

Ferdinand Bobergin suunnittelema LO-borgen.
Clarion Hotel Sign, joka valmistuessaan vuonna 2008 oli Pohjolan suurin hotelli.
Helgo Zettervallin piirtämä Norra Latin on muuttunut koulutalosta konferenssikeskukseksi.
Brantingin muistomerkki.
Anna Sterkyn muistomerkki (Christina Rundqvist-Andersson, 1988). Sterky oli Kvinnornas fackförbundin puheenjohtaja.
Olof Palmen muistomerkki Mitt hjärta i världen (Nils Dahlgren, 1989).
August Palmin patsas.
Strindbergs Intima Teater torin laidalla.
Aiheesta muualla

Kuvia tai muita tiedostoja aiheesta Norra Bantorget Wikimedia Commonsissa
Ngounié

Ngounié Gabonin kartalla
Ngounié on yksi Gabonin yhdeksästä provinssista. Provinssin pinta-ala on 37 750 neliökilometriä. Provinssin pääkaupunki on Mouila.
Departmentit

Ngounié on jaettu yhdeksään departmenttiin:
Boumi-Louetsi
Dola
Douya-Onoy
Louetsi-Bibaka
Louetsi-Wano
Mougalaba
Ndolou
Ogoulou
Tsamba-Magotsi
Gabonin provinssit
Estuaire
Haut Ogooué
Moyen Ogooué
Ngounié
Nyanga
Ogooué-Ivindo
Ogooué-Lolo
Ogooué-Maritime
Woleu-Ntem
Ngounién departmentit
Nurmijärvi (täsmennyssivu)

Nurmijärvi voi tarkoittaa seuraavia paikkoja:
Nurmijärvi, kunta Uudellamaalla
Nurmijärven kirkonkylä, taajama Nurmijärvellä
Nurmijärvi, kylä Lieksassa
Nurmijärvi, kuivatettu lintujärvi Nurmijärvellä
Nurmijärvi, järvi Joutsassa
Nurmijärvi, järvi Jämsän Patajoella
Nurmijärvi, järvi Kiimingissä
Nurmijärvi, järvi Rautjärvellä
Nurmijärvi, järvi Sysmässä
Iso Nurmijärvi, järvi Jämsän Olkkolassa
Vähä Nurmijärvi, järvi Jämsän Olkkolassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nurmijärvi”, voi hakea sivunnimihaulla, laajalla sivunnimihaulla tai tekstihaulla.
Niilo Saksela

Niilo Uno Saksela (vuoteen 1930 Saxén; 1. helmikuuta 1909 Viipuri – 15. kesäkuuta 1978) oli suomalainen lääkäri.
Sakselan vanhemmat olivat kouluneuvos Uno Alfons Saxén ja Anna Maria Pesonius ja puoliso vuodesta 1936 Aira Annikki Penttilä. Professori Eero Saksela on heidän poikansa. Geologi Martti Saksela ja professori Arno Saxén olivat puolestaan Niilo Sakselan veljiä. Saksela tuli ylioppilaaksi Viipurin suomalaisesta normaalilyseosta 1927 ja valmistui lääketieteen lisensiaatiksi 1936. Lääketieteen ja kirurgian tohtoriksi hän väitteli 1940, jolloin hän sai myös sisätautien erikoislääkärin pätevyyden. Helsingin yliopiston sisätautien dosentti Saksela oli vuodesta 1951 vuoteen 1959. Saksela toimi valmistumisensa jälkeen lääkärinä useissa eri sairaaloissa, samoin kuin työskenteli Helsingin yliopistossa. Kivelän sairaalan sisätautiosaston apulaisylilääkärin hän oli 1957–1968. Saksela oli sotilasarvoltaan lääkintämajuri, professorin arvonimi hänelle myönnettiin 1961. Hän toimi vuosina 1962–1967 Sydänsäätiön hallituksen puheenjohtajana ja oli myös Syöpäyhdistyksen valtuuskunnan jäsen.
Niilo Saarivirta

Niilo Rafael Saarivirta, vuoteen 1905 Holmström, (14. huhtikuuta 1898 Ylimarkku – 25. elokuuta 1982 Helsinki oli Oulujoki Oy:n toimitusjohtaja vuodesta 1948.
Saarivirta oli koulutukseltaan diplomi-insinööri. Hän sai vuorineuvoksen arvon 1963. Hän oli Imatran Voiman rakennusosaston johtaja 1947–1952, Oulujoki Oy:n voimalaitosten suunnittelija 1941–1945, rakennuspäällikkö 1945–1948 ja toimitusjohtaja 1948–1968.
Niklas Appelgren

| Niklas Appelgren> Henkilötiedot |
| --- | --- |
Syntynyt: 24. kesäkuuta 1990 (ikä 34) Kouvola, Suomi
Kansalaisuus:   Suomi
Jääkiekkoilija
Lempinimi:  Appeli
Pelipaikka:  keskushyökkääjä
Maila:  vasen
Pituus:  188 cm
Paino:  94 kg
Seura
Seura:  SaiPa
Sarja:  SM-liiga
Pelinumero:  21
Pelaajaura
Pääsarjaura:  2016–
Aik. seurat:  KooKoo (Mestis) Titaanit (S-S) Ketterä (S-S) Hermes (Mestis) Sport (SML) Ässät (SML)
Niklas Appelgren (s. 24. kesäkuuta 1990 Kouvola) on suomalainen jääkiekkoilija, joka pelaa SM-liigajoukkue Saimaan Pallossa. Hän toimii joukkueen varakapteenina. Appelgren on pelipaikaltaan keskushyökkääjä, mutta hän osaa pelata myös laidassa.
Pelityyli

Jatkoaika.com-sivusto mainitsee Appelgrenin isokokoiseksi voimahyökkääjäksi, joka taitaa fyysisen pelin. Appelgrenillä on kuitenkin kehitettävää kiekollisessa pelissä. Hänen entisen seuransa Ässien silloisen urheilutoimenjohtaja Jari Korpisalon mukaan Appelgren on isokoinen maalintekijätyyppi, jonka suurimmat vahvuudet ovat maalinedustapelaamisessa.
Ässien entisen kehitysjohtaja Tommi Kerttulan mukaan Appelgren on monipuolinen pelaaja, joka pystyy pelaamaan sekä keskellä että laidassa. Kerttulan mukaan hän on luotettava pelaaja puolustussuuntaan. Appelgren pelaa lähtökohtaisesti puolustavampaa roolia, mutta Kerttula kertoi hänen jatkosopimuksestaan uutisoidessa maaliskuussa 2019, että Appelgrenin potentiaalia muilla osa-alueilla tullaan ulosmittaamaan tulevina vuosina.
Appelgren on maininnut esikuvakseen Jaromír Jágrin.
Navettakino

Elokuvateatteri Navettakino Konneveden Pyhälahdella.
Navettakino on pikkupoikien 2000-luvun alussa ideoima ja perustama elokuvateatteri Konneveden Pyhälahdella. Navettakino on Särkisalon kyläkunnan ylläpitämä pieni kyläkino, jossa pyörivät elokuvat ympäri vuoden. Navettaan rakennettu sali on aito elokuvateatteri, jossa aluksi oli 35 mm:n projektori. Teatteri on digitalisoitu, joten siellä voi edelleen katsoa uusimmat elokuvat. Salissa on Dolby-äänentoisto, nouseva katsomo ja suuri valkokangas .
Teatterin ohjelmisto on ajankohtaista ja kotimaista suosivaa. Esitykset ovat viikonloppuisin, jolloin 50-paikkainen teatteri täyttyy keskellä harvaan asuttua maaseutua. Katsojia käy teatterissa jopa yli sadan kilometrin säteeltä. Keski-Suomen Elokuvakeskus on järjestänyt teatterissa koululaisnäytöksiä.
Teatterin historiaa

Navettakino alkoi siitä, kun Pyhälahden kansakoulussa asunut alle kymmenkesäinen Eemeli Mölsä löysi Konneveden kotiseutumuseosta vanhan elokuvaprojektorin ja lupasi kunnostaa laitteen toimintakuntoon. Hänen pari vuotta nuorempi kaverinsa Matti Kakko sai naapurin lapset ja sittemmin kyläkunnan innostumaan mahdottomalta kuulostavasta elokuvateatterihankkeesta. Sille löytyi paikka naapurin äskettäin tyhjentyneestä navetasta. Talkoilla vanha navetta tyhjennettiin. Lattiaa kaivettiin, jotta saatiin aikaiseksi nouseva katsomo. Maitohuoneeseen tehtiin projektorihuone. Navettakinosta tuli menestys alusta pitäen. Siellä järjestetään usein myös tilausnäytäntöjä. Kesäisin teatteriin on tultu jopa höyrylaivalla, sillä sijainti Keiteleen rannalla Pyhälahdella on vesimatkailijalle ihanteellinen.
Tunnustus yritteliäisyydestä

Navettakinon on saanut Keski-Suomen vuoden kulttuuriteko -tunnustuspalkinnon vuosina 2004 ja 2006. Palkinnon perusteissa on todettu, että lasten hanke on loistava esimerkki kuinka kaukana keskuksista voi yhteisin ponnisteluin saada aikaan paljon, jos vain tahtoa ja intoa riittää. – 35-millisen elokuvan esittämiseen vaaditaan paljon muutakin kuin töpselin seinään laittamista. Näin valkokangaskelokuva voi olla ihmisten ilona myös suurten kaupunkien ulkopuolella. Navettakino on palkittu myös Keski-Suomen toisessa  maaseutugaalassa 2011.
Navettakino mediassa

Teatterin vaiheista on tehty useita artikkeleita lehtiin ja Harri Paavolan ohjaama dokumenttielokuva Navettakino. Kulu-tv:n uutisjutussa kerrottiin Navettakinosta. Sen ensiesitys oli Ylen kotimaista kulttuuria ja yritteliäisyyttä esittelevässä Pohjantähden alla -sarjassa 8. joulukuuta 2002.
Aiheesta muualla

Navettakinon sivut
3D-leffoista voi nauttia navetassa Yle uutiset 16.5.2011
Natri, Ilona: Navettakinon visuaalinen ilme (päättötyö)  2010. Kymenlaakson ammattikorkeakoulu.
Nigella fumariifolia

| Nigella fumariifolia> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida 
Lahko::  Ranunculales
Heimo::  Leinikkikasvit Ranunculaceae
Suku::  Neidot Nigella
Laji::  fumariifolia
Kaksiosainen nimi
 Nigella fumariifolia  Kotschy 
Katso myös
   Nigella fumariifolia Wikispeciesissä  
Infobox OKNimi-testi OK: 
Nigella fumariifolia on leinikkikasvien heimoon ja neitojen sukuun kuuluva kasvi.
Nigella fumariifolia -kasvia tavataan muun muassa Välimerellä sijaitsevilla Kreikalle kuuluvilla Kreetan, Gávdoksen, Kásoksen ja Kárpathoksen saarilla sekä Kyproksen saarella ja Ranskalle kuuluvalla Korsikan saarella.
Kasvi on Kreikassa suojeltu presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993).
Aiheesta muualla

Nigella fumariifolia Kyproksella kuvattuna
Nestepaine

| Nestepaine |
| --- | --- |

Tunnuslause:  Kaikki hydrauliikasta
Perustettu:  1973
Toimiala:  hydrauliikka
Liikevaihto:  18,8 milj. EUR (2008)
Liikevoitto:  1,9 milj. EUR (2008)
Henkilöstö:  54 (2008)
Emoyhtiö:  Etola-konserni
Kotisivu:  http://www.nestepaine.fi
Infobox OKVirheellinen NIMI-arvo: 
Nestepaine Oy on suomalaisomisteinen hydrauliikan komponenttien, tarvikkeiden ja järjestelmien toimittaja.
Yritys

Nestepaine Oy on Etola-yhtiöiden päätoimija hydrauliikan alalla. Nykyisin yli 50 hengen ja noin 20 miljoonan euron liikevaihdon omaava Nestepaine aloitti vuonna 1973 kolmen hengen autotalliyrityksenä.
Nestepaine tarjoaa asiakkailleen hydrauliikan kokonaispalvelua. Sillä on omaa valmistusta, suunnittelupalveluita ja noutomyymälä.
Toimipisteet sijaitsevat Vantaalla, Tampereella, Seinäjoella, Raumalla ja Kokkolassa. Varastossa on 12 000 aktiivista nimikettä.
Aiheesta muualla

Yrityksen kotisivut
Niger (osavaltio)

| Niger |
| --- | --- |

 Sijainti
 Koordinaatit: 10°00′N, 6°00′E 
Valtio:  Nigeria
Hallinto:  
 – hallinnollinen keskus:  Minna
Pinta-ala:  76 363 km²
Väkiluku (2006):  3,95 miljoonaa
Uskonnot:  islam
Aikavyöhyke:  UTC+1
Niger on  yksi Nigerian 36 osavaltiosta.  Se sijaitsee maan länsiosassa. Nigerin pinta-ala on noin 76 363 neliökilometriä. Vuoden 2006 väestönlaskennan alustavien tulosten mukaan Nigerissä oli noin 3 950 000 asukasta. Alueen eteläosassa elävät nupet, idässä gwarit, lännessä busat ja pohjoisosassa monet kansat kuten hausat ja fulanit.  Väestössä on sekä kristittyjä että  muslimeita, mutta osavaltio on päättänyt noudattaa islamilaista lakia.
Nigerin  pääkaupunki on Minna. Osavaltioon saanut nimensä Niger-joesta. Kaksi Nigerian suurinta vesivoimalaa sijaitsevat tässä osavaltiossa, samoin Kainji-järven ympärille perustettu Kainjin kansallispuisto.
Alueen väestötiheys pieneni 1800-luvulla, kun läheisten emiraattien fulanit sieppasivat sieltä orjia. Tsetsekärpäset ovat haitanneet asuttamista.
Aiheesta muualla

Kuvia tai muita tiedostoja aiheesta Niger (osavaltio) Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
ORP Wicher (1958)

| ORP Wicher |
| --- | --- |
 ORP Wicher

Aluksen vaiheet
Rakentaja:  A. Zdanovin telakka No 190, Pietari
Kölinlasku:  15. helmikuuta 1949
Laskettu vesille:  14. elokuuta 1949
Palveluskäyttöön:  29. kesäkuuta 1958
Poistui palveluskäytöstä:  1974
Tekniset tiedot
Uppouma:  2 240 t (standardi) 3 181 t (max)
Pituus:  120,5 m
Leveys:  12 m
Syväys:  4,2 m
Koneteho:  60 000 hv
Nopeus:  36 solmua
Miehistöä:  260
Aseistus
Aseistus:  4 x 130 mm/L50 -tykkiä kaksiputkisina B-2LM -asennuksina 2 x 85 mm/L52 ilmatorjuntatykkiä yksiputkisina 92-K asennuksina 7 x 37 mm/L73 ilmatorjuntatykkiä yksiputkisina 70-K asennuksina 10 x 533 mm torpedoputkea merimiinoja
ORP Wicher (runkonumerot 54 ja vuodesta 1960 alkaen 274) oli Puolan laivaston Neuvostoliitosta 1958 ostettu Smiełyj-luokan hävittäjä Skoryy (ven. Скорый) (projekti 30bis NATO:Skoryy-luokka). Alus poistettiin palveluksesta 1974.
Valmistus

Alus tilattiin A. A. Ždanovin telakalta Pietarista, missä köli laskettiin 30. maaliskuuta 1949. Alus laskettiin vesille 14. elokuuta 1949 nimellä Skoryy ja valmistui 26. syyskuuta 1950. Se otettiin palvelukseen 28. tammikuuta 1951 Neuvostoliiton laivastoon. Se siirrettiin 29. kesäkuuta 1958 Puolan merivoimiin aluksi lainattuna, kunnes Puola lunasti vuonna 1965 aluksen.
Palvelus

Wicher liitettiin Oksywieen 7. hävittäjäviirikköön, jonka mukana se teki laivastovierailuja 1959 Brestiin, 1960 Portsmouthiin, Rostockiin ja Leningradiin, 1965 Helsinkiin, 1967 Edinburghiin ja Tukholmaan sekä 1968 Helsinkiin, Rotterdamiin ja Rostockiin. Alus oli vuodesta 1970 alkaen tukikohta-aluksena 9. rannikkolaivueessa Helissä, kunnes se poistettiin palveluksesta vuoden 1974 lopulla.
Norris Goff

| Norris Goff |
| --- | --- |

Henkilötiedot
Koko nimi:  Findley Norris Goff
Syntynyt: 30. toukokuuta 1906 Cove, Arkansas, Yhdysvallat
Kuollut: 7. tai 12. heinäkuuta 1978 Palm Desert, Kalifornia
Näyttelijä
Merkittävät roolit:  Abner radiosarjassa Lum & Abner
Aiheesta muualla
IMDb 
Findley Norris Goff (30. toukokuuta 1906 Cove, Arkansas – 7. tai 12. heinäkuuta 1978 Palm Desert, Kalifornia) oli yhdysvaltalainen näyttelijä, joka muistetaan erityisesti Abnerin roolista radiosarjassa Lum & Abner.
Goffin perhe muutti Menaan 1911, jossa hän tutustui Chet Lauckiin, jonka kanssa hän esiintyi paikallisissa tapahtumissa. Lumin ja Abnerin hahmot luotiin alun perin vuonna 1931 radiossa esitettyä hyväntekeväisyysesitystä varten, ja niiden saaman suosion ansiosta hahmoihin perustuvaa sarjaa alettiin esittää aluksi paikallisesti ja muutamaa vuotta myöhemmin valtakunnallisesti. Vuonna 1931 Goff muutti Chicagoon ja sieltä 1939 Hollywoodiin, Kaliforniaan, josta käsin hän jatkoi radiosarjan tekemistä yhdessä Lauckin kanssa. He esiintyivät myös seitsemässä Lum & Abner -elokuvassa. Sarjan päätyttyä Goff esiintyi televisiossa useissa sarjoissa vierailevana näyttelijänä.
NonStop Kernel

| NonStop Kernel |
| --- | --- |
Kehittäjä:  Tandem Computers, nykyään Hewlett-Packard
Toiminnallinen tila:  Toimiva, saatavana markkinoilla
Lisenssi:  Kaupallinen, omistusoikeus
Aiheesta muualla
Verkkosivusto
Infobox OKNimi-testi OK: 
NonStop Kernel (NSK) on Hewlett-Packardin NonStop-tietokonearkkitehtuurin käyttöjärjestelmä. Sen mukana ajetaan tyypillisesti Unix/POSIX-tyylistä Open System Services (OSS) -käyttö- ja kehitysympäristöä. Vaihtoehtoisesti voidaan ajaa myös vanhempaa Guardiania, arkkitehtuurin perinteistä ympäristöä, joka on säilytetty lähinnä yhteensopivuuden vuoksi. Kumpaakin ympäristöä (joita kutsutaan myös persoonallisuuksiksi) voidaan lisäksi ajaa rinnakkain.
Sekä OSS että Guardian tarjoavat sovelluskehitykseen omat ohjelmointirajapintansa. Komentotulkkeina puolestaan käytetään edellisessä Korn shelliin perustuvaa OSS shelliä ja jälkimmäisessä TACL-tulkkia.
Aiheesta muualla

NonStop computing: operating system (Arkistoitu – Internet Archive)
ORP Wilk

| Wilk |
| --- | --- |


Aluksen vaiheet
Rakentaja:  Chantiers et Ateliers Augustin Normand, Le Havre
Kölinlasku:  1927
Laskettu vesille:  12. huhtikuuta 1929
Palveluskäyttöön:  1931
Poistui palveluskäytöstä:  2. huhtikuuta 1942
Loppuvaihe:  romutettu
Tekniset tiedot
Uppouma:  980 t (pinnalla) 1 250 t (sukellus)
Pituus:  78,5 m
Leveys:  5,9 m
Syväys:  4,2 m
Koneteho:  Vickers dieselmoottori 1 800 hv (pinnalla) sähkömoottori 1 200 hv (sukellus)
Nopeus:  14,5 solmua (pinnalla) 9,5 solmua (sukellus)
Miehistöä:  46-54
Aseistus
Aseistus:  1 × 100 mm tykki 2 × Hotchkiss 13,2 mm -ilmatorjuntakonekivääriä 4 × 550 mm torpedoputkea, joihin 16 torpedoa 40 × miinaa
ORP Wilk (suom. Susi) (viirinumero N63) oli Puolan laivaston Wilk-luokan sukellusvene toisessa maailmansodassa.
Valmistus

Alus tilattin Ranskasta Le Havresta Chantiers Augustine Normandin telakalta, missä köli laskettiin 1927. Alus laskettiin vesille 12. huhtikuuta 1929 ja otettiin palvelukseen 1931.